CELEX: 62012CN0479
Language: sk
Date: 2012-10-25 00:00:00
Title: Vec C-479/12: Návrh na začatie prejudiciálneho konania, ktorý podal Bundesgerichtshof (Nemecko) 25. októbra 2012 — H. Gautzsch Großhandel GmbH & Co. KG/Münchener Boulevard Möbel Joseph Duna GmbH

2.2.2013   
            
            
               SK
            
            
               Úradný vestník Európskej únie
            
            
               C 32/3
            
         Návrh na začatie prejudiciálneho konania, ktorý podal Bundesgerichtshof (Nemecko) 25. októbra 2012 — H. Gautzsch Großhandel GmbH & Co. KG/Münchener Boulevard Möbel Joseph Duna GmbH
   (Vec C-479/12)
   2013/C 32/03
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalovaná a navrhovateľka v konaní o opravnom prostriedku „Revison“: H. Gautzsch Großhandel GmbH & Co. KG
   
      Žalobkyňa a odporkyňa v konaní o opravnom prostriedku „Revison“: Münchener Boulevard Möbel Joseph Duna GmbH
   
      Prejudiciálne otázky
   
   
               1.
            
            
               Má sa článok 11 ods. 2 nariadenia (ES) č. 6/2002 (1) vykladať v tom zmysle, že dizajn sa počas bežného obchodovania mohol stať známym kruhom, ktoré sa špecializujú na daný sektor a pôsobia v rámci Únie, keď sa zobrazenia dizajnu sprístupnili obchodníkom?
            
         
               2.
            
            
               Má sa článok 7 ods. 1 prvá veta nariadenia (ES) č. 6/2002 vykladať v tom zmysle, že dizajn, napriek tomu, že sa sprístupnil tretej osobe bez výslovnej alebo predpokladanej podmienky dôvernosti, sa nemohol stať počas bežného obchodovania známym kruhom, ktoré sa špecializujú na príslušný sektor a pôsobia v rámci Únie, keď
               
                           a)
                        
                        
                           sa sprístupnil len jednému podniku patriacemu do špecializovaných kruhov alebo
                        
                     
                           b)
                        
                        
                           sa vystavoval vo výstavných priestoroch podniku v Číne, ktoré nespadajú do oblasti bežného sledovania trhov?
                        
                     
         
               3.
            
            
               
                           a)
                        
                        
                           Má sa článok 19 ods. 2 nariadenia (ES) č. 6/2002 vykladať v tom zmysle, že majiteľ nezapísaného dizajnu Spoločenstva znáša dôkazné bremeno v súvislosti s tým, že napadnuté využívanie vyplýva z kopírovania chráneného dizajnu?
                        
                     
                           b)
                        
                        
                           V prípade kladnej odpovede na otázku 3a):
                           Obráti sa dôkazná povinnosť alebo má majiteľ nezapísaného dizajnu Spoločenstva uľahčené dokazovanie v prípade, ak medzi dizajnom a napadnutým využívaním existujú podstatné zhody?
                        
                     
         
               4.
            
            
               
                           a)
                        
                        
                           Podlieha nárok na zdržanie sa konania podľa článku 19 ods. 2, článku 89 ods. 1 písm. a) nariadenia (ES) č. 6/2002 vo veci porušenia nezapísaného dizajnu Spoločenstva premlčaniu?
                        
                     
                           b)
                        
                        
                           V prípade kladnej odpovede na otázku 4a):
                           Uplatňuje sa na premlčanie právo Únie, prípadne aké ustanovenie?
                        
                     
         
               5.
            
            
               
                           a)
                        
                        
                           Podlieha nárok na zdržanie sa konania podľa článku 19 ods. 2, článku 89 ods. 1 písm. a) nariadenia (ES) č. 6/2002 vo veci porušenia nezapísaného dizajnu Spoločenstva strate nároku?
                        
                     
                           b)
                        
                        
                           V prípade kladnej odpovede na otázku 5a):
                           Uplatňuje sa na stratu nároku právo Únie, prípadne aké ustanovenie?
                        
                     
         
               6.
            
            
               Má sa článok 89 ods. 1 písm. d) nariadenia (ES) č. 6/2002 vykladať v tom zmysle, že na nároky na zničenie, informovanie alebo náhradu škody vo veci porušenia nezapísaného dizajnu Spoločenstva, ktoré sa uplatňujú pre celé územie Únie, sa má uplatňovať právo členských štátov, v ktorých došlo k porušeniu?
            
         
      (1)  Nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. ES L 3, 2002, s. 1; Mim. vyd. 13/027, s. 142).